Μανιτάρια με πλιγούρι και μαϊντανό
Με χίλιους δυο τρόπους μαγειρεύονται τα μανιτάρια, αλλά με πλιγούρι τα έχετε δοκιμάσει; Μελωμένα στην κατσαρόλα και στη συνέχεια φουρνιστά, αναδεικνύουν όλη τη νοστιμιά τους.
1 κιλό μανιτάρια λευκά και πορτομπέλο, σε μέτριες φέτες , 400 γρ. πλιγούρι χοντρό , 2 μεγάλα ξερά κρεμμύδια, σε ψιλά καρέ , 2 κουτ. σούπας ντοματοπελτές , 2 σκελίδες σκόρδου, λιωμένες , τα φύλλα από 1/3 μάτσο μαϊντανό, ψιλοκομμένα , 150 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τα μανιτάρια με πλιγούρι και μαϊντανό, σε μια φαρδιά κατσαρόλα ζεσταίνουμε το ελαιόλαδο σε δυνατή φωτιά και σοτάρουμε τα μανιτάρια με τα κρεμμύδια για περίπου 5 λεπτά, μέχρι να ροδίσουν ελαφρώς.Ρίχνουμε το σκόρδο, τον πελτέ και το πλιγούρι και ανακατεύουμε για 1-2 λεπτά, μέχρι να αναμειχθούν και να λαδωθούν καλά. Αλατοπιπερώνουμε, ρίχνουμε 1.200 ml νερό και μετριάζουμε τη φωτιά.Μαγειρεύουμε για 25-30 λεπτά, μέχρι να μαλακώσει το πλιγούρι και να απορροφήσει τα περιττά υγρά.Παράλληλα, προθερμαίνουμε τον φούρνο στους 220°C.Aδειάζουμε τα μανιτάρια με το πλιγούρι σε ένα ταψί και προσθέτουμε τον μαϊντανό. Ανακατεύουμε, τα στρώνουμε ομοιόμορφα και ψήνουμε για 8-10 λεπτά, μέχρι να ξεροψηθούν στην επιφάνεια.
Μαϊντανός,Μανιτάρια,Πλιγούρι,Vegan,Χορτοφαγικά